**Atklātā konkursa**

**„Jaunas kapličas ēkas 18. Novembra ielā 218, Daugavpilī, būvprojekta izstrāde un autoruzraudzība”**

**(iepirkuma identifikācijas numurs DPD 2018/174)**

**NOLIKUMA TEHNISKĀS SPECIFIKĀCIJAS SKAIDROJUMI Nr. 1**

Daugavpils pilsētas domes iepirkumu komisija 2018. gada 10. decembra sēdē (protokols Nr. 3) izskatīja pretendenta elektroniski uzdoto jautājumu par atklātā konkursa „Jaunas kapličas ēkas 18. Novembra ielā 218, Daugavpilī, būvprojekta izstrāde un autoruzraudzība”, (iepirkuma identifikācijas numurs DPD 2018/174), par nolikumu un pievienoto tehnisko specifikāciju.

Uz 3. jautājumu: “Vai koku inventarizācija, teritorijā esošo ainaviski vērtīgo koku saglabāšanai, ir jāveic sertificētam arboristam?”

Tika sniegta šāda atbilde: “Jā, nepieciešams piesaistīt kokkopi-arboristu ar ETT vai ETW sertifikātu un ar pieredzi pilsētas teritorijā augošu koku dendroloģiskās inventarizācijas izstrādē iepriekšējo 3 (trīs) gadu laikā (2015., 2016., 2017.) un 2018. gadā.”

Sakarā ar augstāk minēto **iepirkuma komisija skaidro**, ka saskaņā ar nolikuma tehniskās specifikācijas (projektēšanas uzdevuma) 13.1. punkta nosacījumiem pretendentam *“Jāparedz likvidēt bojātos un drošību apdraudošos kokaugus. Jāizvērtē skatu punkti un nepieciešamības gadījumā jāparedz attīrīt, izgriezt vai formēt kokaugus, esošo apaugumu. Projekta sastāvā iekļaut ainavu arhitekta vai dārznieka izstrādātu apstādījumu projektu. Apstādījumus paredzēt ar augstu vizuāli estētisko kvalitāti. Apstādījumiem izvēlēties ziemcietīgus augus, kas piemēroti esošajiem klimatiskajiem un augšanas apstākļiem. Visiem paredzētajiem pasākumiem šajā teritorijā ir jābūt veiktiem nozares  speciālistu vadībā ar pieredzi šādu un līdzīgu teritoriju izvērtēšanā, projektēšanā, darbu organizēšanā un izpildē.”* Ņemot vērā tehniskajā specifikācijā (projektēšanas uzdevumā) noteikto pretendentiem jāņem vērā, ka paredzētajiem pasākumiem šajā teritorijā ir jābūt veiktiem nozares  speciālistu vadībā ar pieredzi šādu un līdzīgu teritoriju izvērtēšanā, bet atbilstoši nolikuma 9.6. punktam, pretendentam savas kvalifikācijas novērtēšanai jāiesniedz 9.6. punktā noteiktie dokumenti, kas neizvirza nekādas konkrētas prasības kokkopja-arborista kvalifikācijai un pieredzei.